Document ID: /roh_data/filtered/fineweb-2-filterrobots_roh.jsonl.gz/13749

Sco quai ch'il radio da la Svizra taliana RSI rapporta datti reacziuns vehementas da la Val Poschiavo sin la decisiun da la Lumbardia. Tranter auter fan ils purs quitads pervia da lur nursas ch'alpegian en la regiun da l'urs.
Sveglià avant 1 emna e stgarpà in asen
Avant 1 emna aveva la provinzia di Sondrio cummunitgà che l'urs M25 saja sveglià ed haja stgarpà in asen. L’urs saja creschì sur enviern, e perquai saja il cularin daventà memia pitschen. Lura n'era quai anc betg cler, schebain il cularin duai vegnir remplazzà ubain betg. Uschia èsi cler che las autoritads da la Lombardia taxeschan l'ura M25 actualmain sco nun-problematic.
Demontascha via telecomando
Demontar il cularin che pudess daventar memia pitschen è tenor la provinzia di Sondrio simpel: Quai possian ins far cun in telecumond a distanza, pia senza tschiffar l'urs. L'urs ha passentà il sien d'enviern en vischinanza da Tirano nua ch'el sa chatta anc adina.
RR novitads 20:00